Babalas-dag | LitNet
Tuis > SêNet-briewe Babalas-dag
2013-03-08 Comments 6 Vanoggend op pad werk toe luister ek na Kobus op RSG wat Veronica en die span ondervra oor FAS. Hulle beweer dat hierdie alkoholprobleem die hoogste in die Kaap is. Die res van SA, so meen hulle, of so het hulle bevind, sit slegs met ‘n 2% probleem. As kind waar ek groot geword het agter die berg op die plaas, (dit is nou daar agter Magoebaskloofberg en die Drakensberge) het van ons werkers gewoonlik nie opgedaag vir werk die eerste Maandag na die einde van die maand. Ons het dit Babalas-dag genoem.
Ek weet nie of dit vandag nog so daar gaan nie, maar Johannes sou al sy geld wat hy verdien het met die tamatiepakkery op Pa se plaas, uitsuip op die bier wat Anna die vorige week al begin stook het. Maroelas het blykbaar die lekkerste gisgif. Dan gooi sy hierdie pienkerige drank in 2 liter Coke-plastiekbottels (wat sy op Ma se ashoop opgetel het,) en maak ‘n groot vuur vir die aand. Wanneer die tromme begin praat, begin die voete skuifel. Selfs die mense op die plaas in die groothuis, wat glad nie drink nie, slaap ook nie. Vir ure sou ons l? en luister na die ritme wat oor en oor en oor dieselfde in jou hart vasdoef. Half bedwelm van die slaap sal jy sien hoe Anna haar groot lyf soos ‘n slang krul om die vuur, want vanaand maak sy geld! Die eerste 2 liters verkoop stadig, maar soos die jakkalse begin huil in die stiknag van die bosveld, raak haar jamblikkie gou vol note. Maar wat ek eintlik wil vertel is, dan kom Johannes by Pa huil ‘n week later, want Anna nr 2, sy ander vrou wat in Dikgale bly, het nie meel nie. Die kinders is ook honger. Toe word Pa slim. Nie meer verhoog hy jaarliks hul loon met geld nie, maar met meel. Voor elke einde van die maand gaan koop Ma vir almal ‘n 80Kg Mieliemeelsakvol witmeel,(daardie jare was dit nog in materiaalsakke) en ry dit aan plaas toe met haar geel Volkswagen-langbakkie. Kreunend onder hierdie wit sakke sou die bakkie die erf in steun tot voor die pakhuis. Want daar sit die vrouens alreeds en wag vir hulle mans se meel vir die maand. Die kinders het ook saamgekom. Vir hulle is dit piekniekdag en tamatie-kleinlat-dag op die hoop vrot tamaties wat uitgegooi is vir die dag.
Thys Human (PTA) 2013-03-09 at 14:07 Jy is reg, Trienie. Die drank is 'n liederlike ding - behalwe natuurlik in redelike en mindere maat!
Reply Perdebytjie 2013-03-10 at 11:00 Beste Trienie
Reply Chris Dippenaar 2013-03-10 at 12:19 Thys, net Johannes vertel ons van hierdie "party trick" van Jesus. Behalwe, soos jy hierbo noem, die goedpraat van Jesus van drankgebruik, moerse hoeveelhede, pas hierdie daad van Jesus moeilik in by ander wonderwerke gedoen deur hom. In veral Johannes word 'n wonderwerk verbind met 'n boodskap om meer lig te werp op wat Jesus probeer sê. Hy sal byvoorbeeld sê: Ek is die lig van die wêreld, en dan 'n blinde man genees. Johannes verwys ook dan in hierdie sin na wonderwerke as 'tekens'. Die vraag moet dan wees: Waarvan is hierdie helse klomp drank 'n teken?
Reply Duitswester 2013-03-11 at 12:00 Chris en Thys,
Reply Angus 2013-03-11 at 16:11 Ek het al met my eie oë gesien hoe 'n kulkunstenaar water in 'n silinder sonder boom gooi, en dan twaalf seuns hulle knuppeldik aan melk laat drink. Hy het gesê hy kan water in wyn verander, maar is bietjie skrikkerig vir die seuns se ouers. Is daar nie 'n kulkunstenaar hier op SêNet wat maar die geheimpie wil uitlap nie? Ek sal dit baie waardeer, want ek moes noudie aand R185 vir 'n bottel rooiwyn in die restourant betaal.
Reply Chris Dippenaar 2013-03-11 at 21:22 Duitswester, Google sê Dionysus het drie ketels vol wyn gemaak op die eiland Ellis. Johannes verdubbel dit na ses sodat Jesus nie afsteek teen die kompetisie nie.
Ek wil my drankprobleem o... Standbeeldgedigte: Wenner... Onderhoud: Afrikaanse mus... Onderhoud, program en inl... Denise Ackermann en die M... Meeste kommentaar
Wie se Afrikaans? Ommieta... 13 comments Syferkunde is wiskunde se... 11 comments Enkele hoogtepunte van as... 8 comments Benouend 6 comments Verandering van vrou na m... 5 comments Meeste gedeel TT Cloete (1924–2015) 2536 shares
Syferkunde is wiskunde se... 1435 shares
Onderhoud: Afrikaanse mus... 164 shares
Wie se Afrikaans? Ommieta... 122 shares
Boekresensie: Bloedvr... 90 shares